[{"text_idx": "#000000", "text": "Vladimir Putin ne estas populara en la Okcidento. Sed Renat kaj Galina en S\u0302umerlja voc\u0302donis por Putin, kaj intencas fari tion ankorau\u0306foje. Ili apartenas al la silenta rusia plimulto, kies voc\u0302o malofte au\u0306dig\u0302as en okcidentaj amaskomunikiloj. Mi pensis ke jam tempas. La libro \u201dPutin kaj la popolo\u201d aperos baldau\u0306 c\u0302e FEL."}, {"text_idx": "#000001", "text": "4 kommentarer till Homoj de Putin"}, {"text_idx": "#000002", "text": "Vladimir Putin ne estas populara en la Okcidento. Li strangolis la rusian demokration en g\u0302ia lulilo kaj detruis sendependajn amaskomunikilojn. Sed Renat kaj Galina en la malgranda urbo S\u0302umerlja, sescent kilometrojn oriente de Moskvo, nun havas pli bonan vivon. Ili voc\u0302donis por Putin, kaj intencas fari tion ankorau\u0306foje. Ili apartenas al la silenta rusia plimulto, kies voc\u0302o malofte au\u0306dig\u0302as en okcidentaj amaskomunikiloj. Mi pensis ke jam tempas. La libro \u201dHomoj de Putin\u201d aperos baldau\u0306 c\u0302e FEL."}, {"text_idx": "#000003", "text": "Ne estos libro pri Vladimir Putin \u2013 tiaj jam multas. Definitive ne estos provo pravigi tion, kion Vladimir Putin faris kun Rusio, prefere provo kompreni. Mi lasos ordinarajn rusianojn mem klarigi, kial tiel multaj el ili fakte s\u0302atas tiun eksan KGB-ulon, kiu en sia unua televida parolado kiel provizora prezidento la 31-an de decembro 1999 promesis defendi la atingojn de demokratio kaj esprimlibereco en Rusio \u2013 sed poste faris la malon."}, {"text_idx": "#000004", "text": "La vojag\u0302o kiun mi faris al kvin rusiaj urboj en septembro 2013 estis samtempe g\u0302ojiga kaj deprima."}, {"text_idx": "#000005", "text": "Apud McDonald\u2019s en C\u0302eboksari, C\u0302uvas\u0302io."}, {"text_idx": "#000010", "text": "En la c\u0302efurbo de C\u0302uvas\u0302io, C\u0302eboksari, mi parolis kun la infanvarteja pedagogo Irina Romanova, lau\u0306 kiu la vivo ig\u0302is multege pli bona dum la regado de Putin. S\u0302i ege s\u0302atas la prezidenton, kaj volas ke li restu en sia posteno ankorau\u0306 longe:"}, {"text_idx": "#000012", "text": "Mi atendis, ke mi trovus pasiajn subtenantojn de Vladimir Putin. Mi trovis kelkajn. Sed mi trovis multe pli da tiuj, kiuj tute fajfas pri la afero, se ili nur ricevas sian salajron kaj neniu g\u0302enas ilin. Jen kion diris 38-jara Mih\u0302ail, kiun mi renkontis en Nij\u0302nij Novgorod:"}, {"text_idx": "#000014", "text": "Li ne voc\u0302donis por Putin en la prezidenta elekto. Li tute ne voc\u0302donis. Pro li Putin povas trankvile sidi sur sia trono. Dum ne elc\u0302erpig\u0302as la naftoenspezoj."}, {"text_idx": "#000016", "text": "La libro Homoj de Putin ac\u0302eteblas c\u0302e FEL kaj c\u0302e UEA. C\u0302e FEL haveblas ankau\u0306 e-libro, kaj eblas els\u0302uti senpagan specimenon. Sveda versio de la libro aperis c\u0302e Atlas en majo 2014, finna versio aperos c\u0302e Into en au\u0306gusto 2014."}, {"text_idx": "#000017", "text": "Jen kelkaj fotoj de la vojag\u0302o en Rusio."}, {"text_idx": "#000018", "text": "4 svar pa\u030a \u201dHomoj de Putin\u201d"}, {"text_idx": "#000021", "text": "Mi scivolas, c\u0302u vi estas finno log\u0302ante en Svedio au\u0306 svedo kun finnaj praavoj?"}, {"text_idx": "#000022", "text": "Mi estas finno, log\u0302anta en Svedio."}, {"text_idx": "#000023", "text": "Certe estas interese kiel imagas eksterlandanoj la situacion en Rusio. Kaj kiel perceptas rusiajn homojn kiam temas pri la prezidanto.\nLau mi, se adori kaj sanktigi unu personon kiu havas potencon \u2013 tio povas venigi la situacion al vica \u201dStalin\u201d.\nMem sistemo de potenco sur Tero estas nun, mi diru milde, \u2013 malsana. Kaj tro materialisma, tre malmulte da spirita ekvilibro."}]